Project X

Project X είναι μία αμερικάνικη κωμωδία, παραγωγής 2012, σε σκηνοθεσία Νίμα Νουριζαντέ, σενάριο των Μάικλ Μπάκαλ και Ματ Ντρέικ και παραγωγή του Τοντ Φίλιπς. Πρωταγωνιστούν οι Τόμας Μαν, Όλιβερ Κούπερ, Τζόναθαν Ντάνιελ Μπράουν, Κέρμπι Μπλις Μπλάντον και Αλέξις Κναπ.

Η ταινία παρουσιάζει μία παρέα τελειόφοιτων μαθητών λυκείου, οι οποίοι οργανώνουν ένα μεγάλο πάρτι στην προσπάθεια τους να γίνουν δημοφιλείς στον σχολικό περίγυρό τους. 

Το Project X έκανε πρεμιέρα στις 2 Μαρτίου 2012 στις ΗΠΑ και στις 5 Απριλίου 2012 στην Ελλάδα. Παρά τις αρνητικές κριτικές, η ταινία έγινε μεγάλη εισπρακτική επιτυχία, αποφέροντας 102,7 εκατομμύρια δολάρια παγκοσμίως.

Υπόθεση
Ο Τόμας, ο Κόστα και ο Τζέι Μπι είναι μία παρέα τελειόφοιτων μαθητών λυκείου, οι οποίοι περνούν απαρατήρητοι από τους συμμαθητές τους. Όταν όμως φτάνουν τα γενέθλια του Τόμας, αποφασίζουν να διοργανώσουν ένα πάρτι στο άδειο από γονείς σπίτι του πρώτου, προκειμένου να γίνουν πιο δημοφιλείς στον σχολικό περίγυρό τους. Έτσι, χάρη στη βοήθεια του Κόστα, η είδησή για το πάρτι διαδίδεται πολύ γρήγορα, και το πάρτι αποκτά στην πορεία του αναπάντεχη τροπή.

 Παραπομπές 

Εξωτερικοί σύνδεσμοι
 Project X - 2012
 Project X-Απλά δεν υπάρχει! Το πάρτυ που κανείς δε θα χάσει!

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2012
Κατηγορία:Ταινίες παραγωγής Warner Bros.
Κατηγορία:Αγγλόφωνες ταινίες
Κατηγορία:Αμερικανικές αστυνομικές κωμικές ταινίες
Κατηγορία:Αμερικανικές εφηβικές κωμικές ταινίες